钦定古今图书集成/明伦汇编/官常典/第713卷 > 辛恭靖
## 钦定古今图书集成/明伦汇编/官常典/第713卷 > 辛恭靖

按《晋书忠义传》：“恭靖，陇西狄道人也。少有器干，才量
过人。隆安中为河南太守。会姚兴来寇，恭靖固守百
馀日，以无救而陷，被执至长安。兴谓之曰：‘朕将任卿
以东南之事，可乎’？恭靖厉色曰：‘我宁为国家鬼，不为
羌贼臣’。兴怒，幽之别室。经三年，至元兴中，诳守者，乃
逾垣而遁，归于江东。安帝嘉之。桓元请为谘议参军”，
置之朝首。寻而病卒。